ddrg/super_eurlex huggingface dataset:
Úradný vestník L 236 , 23/09/2003 S. 0045 - 0045



Článok 37 1. Ak do konca obdobia nepresahujúceho tri roky od pristúpenia vzniknú ťažkosti vážnej a trvalej povahy v niektorom odvetví hospodárstva alebo ťažkosti, ktoré by mohli spôsobiť zhoršenie hospodárskej situácie určitej oblasti, môže nový členský štát požiadať o povolenie prijať ochranné opatrenia na nápravu tejto situácie a prispôsobenie príslušného odvetvia hospodárstvu spoločného trhu. Za rovnakých okolností môže ktorýkoľvek súčasný členský štát požiadať o povolenie prijať ochranné opatrenia vo vzťahu k jednému alebo viacerým novým členským štátom. 2. Na žiadosť príslušného štátu Komisia v konaní o naliehavej veci stanoví ochranné opatrenia, ktoré považuje za nevyhnuté, pričom určí podmienky a podrobnosti ich uplatnenia. V prípade závažných hospodárskych ťažkostí a na výslovnú žiadosť príslušného členského štátu sa Komisia uznesie do piatich pracovných dní od doručenia odôvodnenej žiadosti. Opatrenia, o ktorých sa takto rozhodne, sú uplatniteľné okamžite, musia zohľadňovať záujmy všetkých dotknutých strán a nesmú mať za následok hraničné kontroly. 3. Opatrenia povolené podľa odseku 2 môžu zahŕňať výnimky z ustanovení zmluvy o ES a tohto aktu v takom rozsahu a na také obdobie, aké sú bezpodmienečne nevyhnutné na dosiahnutie cieľov uvedených v odseku 1. Prednosť majú také opatrenia, ktoré čo najmenej narušujú fungovanie spoločného trhu. --------------------------------------------------
Úradný vestník L 236 , 23/09/2003 S. 0917 - 0917



2. SLOBODA POSKYTOVAŤ SLUŽBY 31997 L 0009: Smernica Európskeho parlamentu a Rady 97/9/ES z 3. marca 1997 o systémoch náhrad pre investorov (Ú. v. ES L 84, 26.3.1997, s. 22). Bez ohľadu na ustanovenia článku 4 ods. 1 smernice 97/9/ES sa do 31. decembra 2006 na Slovensko nevzťahuje minimálna výška náhrad. Slovensko zabezpečí, aby jeho systém náhrad pre investorov poskytoval do 31. decembra 2004 náhrady najmenej vo výške 10000EUR, od 1. januára 2005 do 31. decembra 2005 najmenej vo výške 13000 EUR a od 1. januára 2006 do 31. decembra 2006 najmenej vo výške 16000 EUR. Počas prechodného obdobia ostáva zachované právo ostatných členských štátov zabrániť prevádzkovaniu pobočky slovenskej investičnej spoločnosti usadenej na ich území, pokiaľ sa nezačlení do úradne uznaného systému náhrad pre investorov na území dotknutého členského štátu, aby sa vyrovnal rozdiel medzi slovenskou výškou náhrad a minimálnou výškou uvedenou v článku 4 ods. 1. --------------------------------------------------
Úradný vestník L 236 , 23/09/2003 S. 0890 - 0890



11. ENERGETIKA 31968 L 0414: Smernica Rady 68/414/EHS z 20. decembra 1968, ktorou sa členským štátom EHS ukladá povinnosť udržiavať minimálne zásoby ropy a/alebo ropných výrobkov (Ú. v. ES L 308, 23.12.1968, s. 14), v znení naposledy zmenenom a doplnenom predpisom: - 31998 L 0093: smernica Rady 98/93/ES zo 14. 12. 98 (Ú. v. ES L 358, 31.12.1998, s. 100). Bez ohľadu na ustanovenia článku 1 ods. 1 smernice 68/414/EHS sa do 31. decembra 2008 v Poľsku nebude uplatňovať minimálna úroveň zásob ropných výrobkov. Poľsko zabezpečí, aby jeho minimálne zásoby ropných výrobkov pre každú z kategórií uvedených v článku 2 zodpovedali najmenej nasledujúcemu počtu dní priemernej dennej domácej spotreby, ako je definovaná v článku 1 ods. 1: - 58 dní ku dňu pristúpenia; - 65 dní do 31. decembra 2004; - 72 dní do 31. decembra 2005; - 80 dní do 31. decembra 2006; - 87 dní do 31. decembra 2007; - 90 dní do 31. decembra 2008. --------------------------------------------------
Úradný vestník L 236 , 23/09/2003 S. 0832 - 0832



B. NAKLADANIE S ODPADMI 1. 31993 R 0259: Nariadenie Rady (EHS) č. 259/93 z 1. februára 1993 o kontrole a riadení pohybu zásielok odpadov v rámci, do a z Európskeho spoločenstva (Ú. v. ES L 30, 6.2.1993, s. 1) v znení naposledy zmenenom a doplnenom predpismi: - 32001 R 2557: nariadenie Komisie (ES) č. 2557/2001 z 28.12.2001 (Ú. v. ES L 349, 31.12.2001, s. 1). a) Do 31. decembra 2010 budú všetky zásielky odpadov do Lotyšska, ktoré sú určené na zhodnotenie a ktoré sú uvedené v prílohách II, III a IV nariadenia (EHS) č. 259/93, ako aj zásielky odpadov určených na zhodnotenie, ktoré nie sú uvedené v týchto prílohách, oznámené príslušným orgánom a spracované v súlade s ustanoveniami článkov 6, 7 a 8 nariadenia. b) Bez ohľadu na ustanovenia článku 7 ods. 4 nariadenia (EHS) č. 259/93 vznesú príslušné orgány námietky proti zásielkam odpadov určených na zhodnotenie, ktoré sú uvedené v prílohách II, III a IV nariadenia, a proti zásielkam odpadov určených na zhodnotenie, ktoré nie sú uvedené v týchto prílohách, ktoré sú určené do zariadenia, na ktoré sa vzťahuje dočasná výnimka počas doby, počas ktorej sa na toto zariadenie vzťahuje výnimka z niektorých ustanovení smernice 96/61/ES [5] o integrovanej prevencii a kontrole znečisťovania životného prostredia. 2. 31994 L 0062: Smernica Európskeho parlamentu a Rady 94/62/ES z 20. decembra 1994 o obaloch a odpadoch z obalov (Ú. v. ES L 365, 31.12.1994, s. 10). Bez ohľadu na ustanovenia článku 6 ods. 1 písm. a) a b) smernice 94/62/ES Lotyšsko dosiahne ciele zhodnocovania a recyklácie nasledujúcich obalových materiálov do 31. decembra 2007 v súlade s týmito čiastkovými cieľmi: - recyklácia plastov: 11 % hmotnosti ku dňu pristúpenia, 12 % v roku 2004, 13 % v roku 2005 a 14 % v roku 2006; - celková miera zhodnocovania: 33 % hmotnosti ku dňu pristúpenia, 37 % v roku 2004, 42 % v roku 2005 a 46 % v roku 2006. 3. 31999 L 0031: Smernica Európskeho parlamentu a Rady 1999/31/ES z 26. apríla 1999 o skládkach odpadov (Ú. v. ES L 182, 16.7.1999, s. 1). Bez ohľadu na druhú zarážku článku 2 písm. g) smernice 1999/31/ES a bez toho, aby boli dotknuté ustanovenia smernice Rady 75/442/EHS [6] o odpadoch a ustanovenia smernice Rady 91/689/EHS [7] o nebezpečných odpadoch, trvalé zariadenie, ktoré sa používa na dočasné skladovanie nebezpečných odpadov, ktoré vznikli v Lotyšsku, sa do 31. decembra 2004 v Lotyšsku nepovažuje za skládku. [5] Ú. v. ES L 257, 10.10.1996, s. 26. [6] Ú. v. ES L 194, 25.7.1975, s. 39, Smernica v znení naposledy zmenenom a doplnenom rozhodnutím Komisie 96/350/ES (Ú. v. ES L 135, 6.6.1996, s. 32). [7] Ú. v. ES L 377, 31.12.1991, s. 20, Smernica v znení naposledy zmenenom a doplnenom smernicou Rady 94/31/ES (Ú. v. ES L 168, 2.7.1994, s. 28). --------------------------------------------------
Úradný vestník L 236 , 23/09/2003 S. 0890 - 0891



A. KVALITA OVZDUŠIA 1. 31994 L 0063: Smernica Európskeho parlamentu a Rady 94/63/ES z 20. decembra 1994 o obmedzení emisií prchavých organických zlúčenín (POZ), ktoré vznikajú pri skladovaní benzínu a jeho distribúcii z distribučných skladov do čerpacích staníc (Ú. v. ES L 365, 31.12.1994, s. 24). Bez ohľadu na ustanovenia článkov 3, 4, 5 a 6 a príloh I až III smernice 94/63/ES sa požiadavky pre jestvujúce skladovacie zariadenia v distribučných skladoch, pre plnenie a vyprázdňovanie jestvujúcich mobilných zásobníkov a pre plnenie jestvujúcich skladovacích zariadení v distribučných skladoch nebudú v Poľsku uplatňovať do 31. decembra 2005. Na distribučné sklady s obratom viac ako 150000 ton/rok sa požiadavky pre plnenie a vyprázdňovanie jestvujúcich mobilných zásobníkov budú uplatňovať od 1. januára 2005. 2. 31999 L 0032: Smernica Rady 1999/32/ES z 26. apríla 1999 o znížení obsahu síry v niektorých kvapalných palivách, ktorou sa mení a dopĺňa smernica 93/12/EHS (Ú. v. ES L 121, 11.5.1999, s. 13). Bez ohľadu na ustanovenia článku 3 ods. 1 smernice 1999/32/ES sa požiadavky na obsah síry v ťažkých vykurovacích olejoch nebudú v Poľsku uplatňovať do 31. decembra 2006. Od 1. januára 2005 sa na poľskom území nesmú používať ťažké vykurovacie oleje s obsahom síry viac ako 1 hmotnostné %, ktoré sa vyrábajú v rafinérii Glimar. --------------------------------------------------
Úradný vestník L 236 , 23/09/2003 S. 0870 - 0870



D. OCHRANA PRÍRODY 31979 L 0409: Smernica Rady 79/409/EHS z 2. apríla 1979 o ochrane voľne žijúceho vtáctva (Ú. v. ES L 103, 25.4.1979, s. 1) v znení naposledy zmenenom a doplnenom predpismi: - 31997 L 0049: smernica Komisie 97/49/ES z 29.7.1997 (Ú. v. ES L 223, 13.8.1997, s. 9). Bez ohľadu na ustanovenia článku 5 písm. a) a e), článku 8 ods. 1 a prílohy IV písm. a) smernice 79/409/EHS sa na maltských ostrovoch môžu do 31. decembra 2008 pomocou tradičných sietí ("clap-nets") odchytávať Carduelis cannabina, Carduelis serinus, Carduelis chloris, Carduelis carduelis, Carduelis spinus, Fringilla coelebs a Coccothraustes coccothraustes výlučne na účely ich držania v zajatí, a to v súlade s týmito čiastkovými cieľmi: - najneskôr do dňa pristúpenia bude zriadený Maltský výbor Ornis, všetky miesta odchytu budú zaregistrované, bude predložená pilotná štúdia pre projekt chovu v zajatí a štúdia o úmrtnosti piniek v zajatí, bude zistený počet a jednotlivé druhy držané a chované vo voliérach a Komisii bude predložený informačný program pre zavedenie systému chovu v zajatí; - do 30. júna 2005 bude zavedený program chovu v zajatí; - do 31. decembra 2006 bude zhodnotená úspešnosť systému chovu v zajatí, ako aj miera úmrtnosti vtákov v zavedenom systéme chovu v zajatí; - do júna 2007 bude zistený počet voľne žijúcich vtákov odchytených na udržanie genetickej rôznorodosti; - do 31. decembra 2007 stanoví Maltský výbor Ornis počet voľne žijúcich jedincov jednotlivých druhov, ktoré môžu byť odchytené podľa smernice, aby bola zabezpečená dostatočná genetická rôznorodosť druhov žijúcich v zajatí. Opatrenia prijaté počas prechodného obdobia musia byť v súlade so zásadami, ktorými sa spravuje načasovanie lovu sťahovavého vtáctva, ako sú stanovené v smernici 79/409/EHS. Počet odchytených vtákov by mal byť počas prechodného obdobia podstatne znížený. Malta bude každý rok Komisiu informovať o uplatňovaní tohto prechodného opatrenia a o dosiahnutom pokroku. --------------------------------------------------
Úradný vestník L 236 , 23/09/2003 S. 0818 - 0818



D. OBMEDZOVANIE ZNEČISŤOVANIA ŽIVOTNÉHO PROSTREDIA PRIEMYSLOM A MANAŽMENT RIZÍK 32001 L 0080: Smernica Európskeho parlamentu a Rady č. 2001/80/ES z 23. októbra 2001 o obmedzení emisií určitých znečisťujúcich látok do ovzdušia z veľkých spaľovacích zariadení (Ú. v. ES L 309, 27.11.2001, s. 1). Bez ohľadu na ustanovenia článku 4 ods. 3 a časti A príloh III a VII smernice 2001/80/ES sa emisné limitné hodnoty pre oxid siričitý a prach nebudú v Estónsku uplatňovať: - do 31. decembra 2010 na spaľovacie zariadenie v Ahtme, - do 31. decembra 2015 na spaľovacie zariadenie v Narva (Eesti a Balti) a Kohtla Järve. V Narva (Eesti a Balti) musia byť do 31. decembra 2004 štyri kotly v súlade so smernicou a do 31. decembra 2010 ďalšie štyri kotly. Do 1. januára 2008 musia byť uzavreté všetky kotly typu "TP-17" elektrárne Balti. Počas prechodného obdobia sa v týchto zariadeniach dosiahne minimálna miera odsírovania 65 % a emisné limitné hodnoty pre prach nesmú presiahnuť 200 mg/Nm3. Do 1. januára 2008 predloží Estónsko Komisii plán pre obdobie rokov 2010 až 2015 vrátane investičného plánu pre postupné zosúladenie zvyšných kotlov v Narva (Eesti a Balti) a Kohtla Järve, ktoré ešte nie sú v súlade. Estónsko vyvinie všetko úsilie, aby do roku 2012 zabezpečilo, že emisie oxidu siričitého zo spaľovacích zariadení, ktoré spaľujú olejovú bridlicu, nepresiahnu 25000 ton a budú sa postupne znižovať. --------------------------------------------------
Úradný vestník L 236 , 23/09/2003 S. 0818 - 0818



B. NAKLADANIE S ODPADMI 31999 L 0031: Smernica Európskeho parlamentu a Rady č. 1999/31/ES z 26. apríla 1999 o skládkach odpadov (Ú. v. ES L 182, 16.7.1999, s. 1). Bez ohľadu na ustanovenia článku 5 ods. 3 písm. a) a b), článku 14 písm. d) bodu (i) smernice 1999/31/ES a bez toho, aby boli dotknuté ustanovenia smernice Rady 75/442/EHS [6] o odpadoch a ustanovenia smernice Rady 91/689/EHS [7] o nebezpečných odpadoch, sa požiadavky na kvapalné a korozívne odpady do 16. júla 2009 nevzťahujú na zbytky po spálení živičnej bridlice skládkované na existujúcich skládkach v Estónsku. Estónsko zabezpečí postupné znižovanie množstva zbytkov po spálení živičnej bridlice skládkovaných v rozpore s uvedenými ustanoveniami smernice v súlade s týmito ročnými maximálnymi množstvami: - ku dňu pristúpenia: 3930000 ton; - do 31. decembra 2004: 3570000 ton; - do 31. decembra 2005: 3090000 ton; - do 31. decembra 2006: 2120000 ton; - do 31. decembra 2007: 920000 ton; - do 31. decembra 2008: 350000 ton. [6] Ú. v. ES L194, 25.7.1975, s. 39, v znení naposledy zmenenom a doplnenom rozhodnutím Komisie 96/350/ES (Ú. v. ES L 135, 6.6.1996, s. 32). [7] Ú. v. ES L 377, 31.12.1991, s. 20, v znení naposledy zmenenom a doplnenom smernicou Rady 94/31/ES (Ú. v. ES L 168, 2.7.1994, s. 28). --------------------------------------------------
Úradný vestník L 236 , 23/09/2003 S. 0946 - 0946



Protokol č. 5 o tranzite osôb po súši medzi oblasťou Kaliningrad a ostatnými časťami Ruskej federácie VYSOKÉ ZMLUVNÉ STRANY, BERÚC DO ÚVAHY osobitnú situáciu oblasti Kaliningrad Ruskej federácie v súvislosti s rozšírením únie, UZNÁVAJÚC záväzky a prísľuby Litvy so zreteľom na acquis, ktorým sa vytvára priestor slobody, bezpečnosti a práva, BERÚC NA VEDOMIE najmä, že najneskôr odo dňa pristúpenia bude Litva plne uplatňovať a vykonávať acquis ES týkajúce sa zoznamu tretích krajín, ktorých štátni príslušníci musia byť pri prechode vonkajších hraníc držiteľmi víz, a zoznamu krajín, ktorých štátni príslušníci sú oslobodení od tejto povinnosti, ako aj acquis týkajúce sa jednotného vzoru víz, UZNÁVAJÚC, že tranzit osôb po súši medzi oblasťou Kaliningrad a ostatnými časťami Ruskej federácie cez územie EÚ je záležitosťou únie ako celku, malo by sa k nemu tak pristupovať a nesmie spôsobiť žiadne nevýhodné následky pre Litvu, BERÚC DO ÚVAHY rozhodnutie, ktoré prijme Rada o zrušení kontrol na vnútorných hraniciach po overení, že všetky podmienky stanovené na tento účel boli splnené, ODHODLANÉ napomáhať Litve pri čo najskoršom splnení podmienok pre úplné zaradenie do Schengenskej oblasti bez vnútorných hraníc, SA DOHODLI NA TÝCHTO USTANOVENIACH: Článok 1 Právne predpisy a dojednania spoločenstva o tranzite osôb po súši medzi oblasťou Kaliningrad a ostatnými časťami Ruskej federácie, najmä nariadenie Rady, ktorým sa ustanovuje osobitný zjednodušený tranzitný dokument a zjednodušený železničný tranzitný dokument, a ktorým sa menia a dopĺňajú spoločné konzulárne pokyny a spoločná príručka, nesmú sami osebe oddialiť alebo zabrániť neobmedzenej účasti Litvy na Schengenskom acquis vrátane odstránenia kontrol na vnútorných hraniciach. Článok 2 Spoločenstvo podporí Litvu pri vykonávaní právnych predpisov a dojednaní o tranzite osôb medzi oblasťou Kaliningrad a ostatnými časťami Ruskej federácie s cieľom čo najskoršieho zaradenia Litvy do Schengenskej oblasti. Spoločenstvo podporí Litvu pri zvládaní tranzitu osôb medzi oblasťou Kaliningrad a ostatnými časťami Ruskej federácie a predovšetkým znáša všetky dodatočné náklady, ktoré vzniknú vykonávaním osobitných ustanovení acquis o tomto tranzite. Článok 3 Bez toho, aby tým boli dotknuté zvrchované práva Litvy, akékoľvek ďalšie rozhodnutie týkajúce sa tranzitu osôb medzi oblasťou Kaliningrad a ostatnými časťami Ruskej federácie prijme Rada jednomyseľne na návrh Komisie až po pristúpení Litvy. --------------------------------------------------
Úradný vestník L 236 , 23/09/2003 S. 0839 - 0839



A. PRÁVNE PREDPISY V OBLASTI POĽNOHOSPODÁRSTVA 1. 31991 R 2092: Nariadenie Rady (EHS) č. 2092/91 z 24. júna 1991 o ekologickej výrobe poľnohospodárskych výrobkov a príslušných označeniach poľnohospodárskych výrobkov a potravín (Ú. v. ES L 198, 22.7.1991, s. 1) v znení naposledy zmenenom a doplnenom predpisom: - 32002 R 0473: nariadenie Komisie (ES) č. 473/2002 z 15.3.2002 (Ú. v. ES L 75, 16.3.2002, s. 21). Bez ohľadu na ustanovenia článku 6 ods. 1, 2 a 3 nariadenia (EHS) č. 2092/91 je v Litve do 1. januára 2006 v ekologickom poľnohospodárstve povolené používanie osív a množiteľského materiálu, ktoré neboli vypestované ekologickým spôsobom. Bez ohľadu na ustanovenia článku 6 ods. 1 nariadenia (EHS) č. 2092/91 je v Litve v ekologických včelínoch, pre ktoré bolo vydané osvedčenie, do 1. januára 2006 povolené používanie neekologického cukru na kŕmne prípravky pre včely. 2. 31997 R 2597: Nariadenie Rady (ES) č. 2597/97 z 18. decembra 1997, ktorým sa ustanovujú dodatočné pravidlá o spoločnej organizácii trhu s mliekom a mliečnymi výrobkami pre konzumné mlieko (Ú. v. ES L 351, 23.12.1997, s. 13), v znení naposledy zmenenom a doplnenom predpisom: - 31999 R 1602: nariadenie Rady (ES) č. 1602/1999 z 19.7.1999 (Ú. v. ES L 189, 22.7.1999, s. 43). Bez ohľadu na ustanovenia článku 3 ods. 1 písm. b) a c) smernice (ES) č. 2597/97/ES sa do 1. januára 2009 nebudú požiadavky na množstvo tuku v konzumnom mlieku uplatňovať na konzumné mlieko vyrobené v Litve v tom rozsahu, že Litva môže zahrnúť do kategórie plnotučného mlieka mlieko s množstvom tuku 3,2 % (m/m) a do kategórie polotučného mlieka mlieko s množstvom tuku najmenej 1,0 % (m/m) a najviac 2,5 %. Konzumné mlieko, ktoré nespĺňa požiadavky na množstvo tuku môže byť uvádzané na trh iba v Litve alebo vyvezené do tretej krajiny. 3. 31999 R 1254: Nariadenie Rady (ES) č. 1254/1999 zo 17. mája 1999 o spoločnej organizácii trhu s hovädzím a teľacím mäsom (Ú. v. ES L 160, 26.6.1999, s. 21) v znení naposledy zmenenom a doplnenom predpisom: - 32001 R 2345: nariadenie Komisie (ES) č. 2345/2001 z 30.11.2001 (Ú. v. ES L 315, 1.12.2001, s. 29). Bez ohľadu na ustanovenia článku 3 písm. f) nariadenia (ES) č. 1254/1999 môže Litva do konca roka 2006 považovať kravy plemien uvedených v nariadení Komisie (ES) č. 2342/1999, ktorým sa stanovujú podrobné pravidlá pre uplatňovanie nariadenia Rady (ES) č. 1254/1999 o spoločnej organizácii trhu s hovädzím a teľacím mäsom týkajúce sa prémiových systémov [2], za spĺňajúce podmienky pre poskytnutie prémie za dojčiace kravy podľa pododdielu 3 nariadenia (ES) č. 1254/1999, ak boli kryté alebo inseminované býkmi mäsových plemien. [2] Ú. v. ES L 281, 4.11.1999, s. 30. --------------------------------------------------
Úradný vestník L 236 , 23/09/2003 S. 0866 - 866



I. PRÁVNE PREDPISY V OBLASTI VETERINÁRSTVA 1. 31992 L 0046: Smernica Rady 92/46/EHS zo 16. júna 1992, ktorou sa ustanovujú hygienické predpisy pre výrobu surového mlieka, tepelne ošetreného mlieka a mliečnych výrobkov a ich uvádzanie na trh (Ú. v. ES L 268, 14.9.1992, s. 1), v znení naposledy zmenenom a doplnenom predpisom: - 31996 L 0023: smernica Rady 96/23/ES z 29.4.1996 (Ú. v. ES L 125, 23.5.1996, s. 10). a) Do 31. decembra 2009 sú prevádzkarne na spracovanie mlieka uvedené v dodatku B k tejto prílohe oprávnené prijímať dodávky surového mlieka, ktoré nespĺňajú požiadavky uvedené v kapitole IV prílohy A k smernici 92/46/EHS, alebo ktoré pochádzajú z hospodárstiev, ktoré vyrábajú mlieko, ktoré nespĺňajú požiadavky uvedené v kapitolách I a II prílohy A tejto smernice, ak sú tieto hospodárstva uvedené na zozname vedenom na tento účel maltskými orgánmi. b) Pokiaľ sa na prevádzkareň uvedenú v písmene a) vzťahujú výhody na základe jeho ustanovení, výrobky, ktoré pochádzajú z tejto prevádzkarne, budú bez ohľadu na dátum ich uvedenia do obehu uvádzané iba na domáci trh. Tieto výrobky musia byť označené osobitnou zdravotnou značkou. c) Malta zabezpečí postupné dosiahnutie súladu s prílohou A smernice 92/46/EHS v podnikoch vyrábajúcich mlieko a predloží Komisii každý rok správu o pokroku v modernizácii a reštrukturalizácii jednotlivých podnikov a v kontrole mastitídy v stádach s cieľom splniť požiadavky na hygienu a kvalitu podľa smernice 92/46/EHS. d) Podrobné pravidlá uplatňovania s cieľom zabezpečiť hladké fungovanie vyššie uvedeného prechodného režimu budú prijaté v súlade s článkom 31 smernice 92/46/EHS. 2. 31999 L 0074: Smernica Rady 1999/74/ES z 19. júla 1999, ktorou sa stanovujú minimálne normy na ochranu nosníc (Ú. v. ES L 203, 3.8.1999, s. 53). 12 prevádzkarní na Malte, ktoré sú uvedené v dodatku C k tejto prílohe, môže do 31. decembra 2006 ponechať v prevádzke klietky, ktoré nespĺňajú minimálne požiadavky stanovené v článku 5 ods. 1 bode 4 a 5 smernice 1999/74/ES pre menšie konštrukčné prvky (iba výška a sklon podlahy), pokiaľ najmenej 65 % plochy klietky má výšku najmenej 36 cm, žiadne časti nie sú nižšie ako 33 cm a sklon podlahy nepresahuje 16 %. --------------------------------------------------
Úradný vestník L 236 , 23/09/2003 S. 0832 - 0833



C. KVALITA VÔD 1. 31991 L 0271: Smernica Rady 91/271/EHS z 21. mája 1991 o čistení komunálnych odpadových vôd (Ú. v. ES L 135, 30.5.1991, s. 40), v znení zmenenom a doplnenom predpisom: - 31998 L 0015: smernica Komisie 98/15/ES z 27.2.1998 (Ú. v. ES L 67, 7.3.1998, s. 29). Bez ohľadu na ustanovenia článkov 3 a 4 a článku 5 ods. 2 smernice 91/271/EHS sa v Lotyšsku nebudú do 31. decembra 2015 plne uplatňovať požiadavky na verejné kanalizácie a čistenie komunálnych odpadových vôd, pričom sa však dodržia tieto čiastkové ciele: - do 31. decembra 2008 je potrebné dosiahnuť súlad so smernicou pre aglomerácie s viac ako 100000 ekvivalentnými obyvateľmi; - do 31. decembra 2011 je potrebné dosiahnuť súlad so smernicou pre aglomerácie s 10000 až 100000 ekvivalentnými obyvateľmi. 2. 31998 L 0083: Smernica Rady č. 98/83/ES z 3. novembra 1998 o kvalite vody určenej na ľudskú spotrebu (Ú. v. ES L 330, 5.12.1998, s. 32). Bez ohľadu na ustanovenia článku 5 ods. 2, článku 8 a častí B a C prílohy I smernice 98/83/ES sa do 31. decembra 2015 hodnoty bromičnanov, trihalometánov - celkových, hliníka, železa, mangánu a ukazovateľov oxidovateľnosti nebudú v Lotyšsku plne uplatňovať, pričom sa však dodržia s tieto čiastkové ciele: - do 31. decembra 2008 pre obce s viac ako 100000 obyvateľmi; - do 31. decembra 2011 pre obce s 10000 až 100000 obyvateľmi. --------------------------------------------------
Úradný vestník L 236 , 23/09/2003 S. 0986 - 0986



Výmena listov medzi Európskou úniou a Českou republikou, Estónskou republikou, Cyperskou republikou, Lotyšskou republikou, Litovskou republikou, Maďarskou republikou, Maltskou republikou, Poľskou republikou, Slovinskou republikou a Slovenskou republikou o informačnom a konzultačnom postupe pre prijímanie určitých rozhodnutí a iných opatrení, ktoré majú byť prijaté počas obdobia predchádzajúceho pristúpeniu List č. 1 Vážený pán, je mi cťou odvolať sa na otázku týkajúcu sa informačného a konzultačného postupu pre prijímanieurčitých rozhodnutí a iných opatrení, ktoré majú byť prijaté počas obdobia predchádzajúceho pristúpeniuVašej krajiny k Európskej únii, ktorá bola položená v rámci prístupových rokovaní. Týmto potvrdzujem, že Európska únia je pripravená súhlasiť za podmienok vymedzených v prílohe tohtolistu s takým postupom, ktorý by sa mohol uplatňovať odo dňa, v ktorý naša rokovacia konferenciavyhlási, že rokovania o rozšírení boli ukončené. Bol by som Vám zaviazaný, ak by ste mohli potvrdiť, že vláda Vašej krajiny súhlasí s obsahom tohto listu. S úctou, List č. 2 Vážený pán, je mi cťou potvrdiť príjem Vášho listu nasledujúceho znenia: "Je mi cťou odvolať sa na otázku týkajúcu sa informačného a konzultačného postupu pre prijímanieurčitých rozhodnutí a iných opatrení, ktoré majú byť prijaté počas obdobia predchádzajúceho pristúpeniuVašej krajiny k Európskej únii, ktorá bola položená v rámci prístupových rokovaní. Týmto potvrdzujem, že Európska únia je pripravená súhlasiť za podmienok vymedzených v prílohetohto listu s takým postupom, ktorý by sa mohol uplatňovať odo dňa, v ktorý naša rokovacia konferenciavyhlási, že rokovania o rozšírení boli ukončené. Bol by som Vám zaviazaný, ak by ste mohli potvrdiť, že vláda Vašej krajiny súhlasí s obsahom tohtolistu." . Je mi cťou potvrdiť, že vláda mojej krajiny súhlasí s obsahom tohto listu. S úctou, --------------------------------------------------